PATVIRTINTA

Skuodo rajono savivaldybės tarybos

2015 m. balandžio 21 d. sprendimu  Nr. T10-72/T9

**SKUODO RAJONO MOSĖDŽIO VAIKŲ LOPŠELIO DARŽELIO**

**DIREKTORIAUS 2014 METŲ VEIKLOS ATASKAITA**

**I. BENDROSIOS ŽINIOS**

1. Įstaigos pagrindinė veikla – ikimokyklinis ugdymas.

2. Ikimokyklinė ugdymo įstaiga, einanti kaitos ir atsinaujinimo keliu, tenkinanti vaiko, šeimos, visuomenės poreikius atitinkančius ugdymo(si) kokybę, turinti saugias, sveikas ir modernias veiklos sąlygas, skatinanti vaiko asmenybės raidą.

**II. Įstaigos 2014 metų tikslai ir uždaviniai**

3. Teikti kokybiškas vaikų poreikius, tėvų lūkesčius, bendruomenės ypatumus atitinkančias ugdymo(si) paslaugas:

3.1. Užtikrinti sėkmingą ugdymo proceso organizavimą, taikyti aktyvius ugdymo metodus, priemones, būdus;

3.2. Prasmingai paminėti vaikų sveikatingumo metus;

3.3. Kurti saugią, sveiką, šiuolaikišką, estetišką ugdymo(si) aplinką.

4. Stiprinti bendruomenės narių tarpusavio bendradarbiavimą planuojant ir įgyvendinant ugdymo turinį:

4.1. Skatinti pedagogų profesinį tobulėjimą, domėjimąsi naujovėmis, dalijimąsi gerąja patirtimi;

4.2. Skatinti vaiką aktyviai dalyvauti ir kūrybiškai išreikšti save;

4.3. Puoselėti ryšius bendruomenėje bei juos plėsti su miestelio, rajono, respublikos socialiniais partneriais.

**III. Planavimas ir veiklos organizavimas**

5. Planuodama lopšelio darželio veiklą, atsižvelgiau į LR Švietimo ir mokslo ministerijos aktualijas, 2014 – 2016 metų strateginio plano numatytus veiklos prioritetus, metinės veiklos programos įvertinimo ir SSGG analizės rezultatus.

6. Sudariau darbo grupes metinės programos, projektų kūrimui ir jų įgyvendinimui. Vadovaudamasi metine veiklos programa, švietimo skyriaus veiklos programomis, numačiau mėnesinius veiklos planus, organizavau jų vykdymą.

7. Organizavau pedagogų tarybos posėdžius, metodinės grupės ir administracinius pasitarimus, visuotinius tėvų susirinkimus. Inicijavau Švietimo įstatymo, planavimo dokumentų, valstybinės švietimo 2013-2022 metų strategijos aptarimą.

8. Analizavau auklėtojų metinius, mėnesinius bei savaitinius ugdymo planus, pedagoginės veiklos įsivertinimą, teikiau komentarus, siūlymus, išvadas. Skatinau inovacijų paiešką ir gerosios patirties sklaidą.

**IV. ĮSTAIGOS BIUDŽETAS**

|  |  |  |  |
| --- | --- | --- | --- |
| **Finansavimo šaltinis** | **Skirta lėšų (Lt)** | **Panaudota (Lt)** | **Lėšų panaudojimas** |
| **Biudžeto lėšos** |
| Lėšos savivaldybės aplinkai finansuoti | 240622,46 | 240622,46 | Pagal planą |
|  14156,96 | 14156,96 | Biudžeto pajamų mažėjimui kompensuoti |
| Ikimokyklinio ugdymo krepšelis | 125224,24 | 125224,24 | Pagal planą |
| Savivaldybės lėšos viešiesiems darbams organizuoti |  2443,99 | 2443,99 | Įdarbinti 2 darbuotojai |
| **Viso:** | **382447,65** | **382447,65** |  |
|  |
| **Kiti finansavimo šaltiniai** |
| 2 % gyventojų pajamų mokesčio lėšos  | 3776,84 | 2264,72 | Darbuotojų išvykai, ugdymo priemonėms. |
| Specialiosios lėšos | 53958,49 | 53958,49 | Išlaidoms už teikiamas paslaugas. |
| Darbo biržos lėšos ­ | 7430,34 | 7430,34 | ESF „Išlik darbo rinkoje“ darbo rotacijos projektui, įdarbintas 1 darbuotojas. |
| ES struktūriniai fondai | 25176,55 | 25176,55 | ES projektui „Judėjimo abėcėlė – aukime sveiki“ pabaigti. |
| ES struktūriniai fondai | 4500,82 | 4500,82 | ES programoms „Pienas vaikams“ ir „Vaisių vartojimo skatinimas mokyklose“. |
| **Viso:** | **94843,04** | **93330,92** |  |
| **Iš viso lėšų:** | **477290,69** | **475778,57** |  |

9. Mokesčiu už lopšelio darželio suteikiamas paslaugas lengvata naudojasi:

|  |  |
| --- | --- |
| 50 % nuolaida | 10% nuolaida |
| 17 vaikų (26 % lankančių vaikų) | 4 vaikai ( 6 % lankančių vaikų) |

**V. ŽmoGiškieji ištekliai**

10. Ugdytiniai

|  |  |
| --- | --- |
| **Ugdytinių ir grupių skaičius 2013-09-01**  | **Ugdytinių ir grupių skaičius 2014-09-01** |
| Ikimokyklinio amžiaus | Priešmokyklinio amžiaus | Iš viso | Grupių skaičius | Ikimokyklinio amžiaus | Priešmokyklinio amžiaus | Iš viso | Grupių skaičius |
| 52 | 8 | 44 | 4 | 55 | 10 | 65 | 4 |

11. Personalas

|  |  |  |  |
| --- | --- | --- | --- |
| **Eil. Nr.** | **Darbuotojai** | **2013-12-01** | **2014-12-01** |
| 1. | Bendras darbuotojų skaičius | 15 | 16 |
| 2. | Etatų skaičius | 14,5 | 14,25 |
| 3. | Pedagogų skaičius | 8 | 8 |
| 4. | Atestuotų pedagogų skaičius, iš jų: | 6 | 7 |
| 4.1. | Direktorius | 1 | 1 |
| 4.2. | Ikimokyklinio ugdymo metodininko kvalifikacinė kategorija | 1 | 1 |
| 4.3. | Ikimokyklinio ugdymo vyresniojo auklėtojo kvalifikacinė kategorija | 5 | 6 |
| 4.4. | Auklėtojos kvalifikacinė kategorija | 2 | 1 |
| 4.5. | Vyresniojo muzikos mokytojo kvalifikacinė kategorija | 1 | 1 |
| 5. | Administratorė | 1 | 1 |
| 6. | Aptarnaujantis personalas | 7 | 8 |

 **VI. AUDITAS, NAUJŲ TIKSLŲ (AR tĘSTINIŲ) IŠKĖLIMAS**

12. Metinės veiklos kokybės įsivertinimą atlieku vadovaudamasi Lietuvos Respublikos švietimo ir mokslo ministro 2009 m. kovo 30 d. įsakymu Nr. ISAK-607 patvirtintomis Bendrojo lavinimo mokyklos veiklos kokybės įsivertinimo rekomendacijomis.

 13. Vadovavau darbo grupei metinio veiklos plano įgyvendinimui vertinti.

 14. Vadovaudamasi SSGG analizės duomenimis numačiau 2015 m. veiklos tikslus:

 14.1. Teikti kokybiškas vaikų poreikius, tėvų lūkesčius atitinkančias ugdymo(si) paslaugas.

 14.2. Stiprinti bendruomenės narių tarpusavio bendradarbiavimą planuojant ir įgyvendinant ugdymo turinį.

 15. Išorinis auditas:

 15.1. Skuodo rajono valstybinės maisto veterinarijos tarnybos 2014-06-05 (Nr. 54VMĮP-21) patikra. Esminių teisės aktų pažeidimų nenustatyta.

 15.2. Klaipėdos visuomenės sveikatos centro Kretingos skyriaus 2014-09-10 (Nr. KK3-111) patikra. Patikrinimo pažeidimų nenustatyta.

 15.3. Skuodo priešgaisrinės gelbėjimo tarnybos 2014-09-11 objekto priešgaisrinis techninis patikrinimas, pažeidimų nenustatyta.

 15.4. Nacionalinės mokėjimo agentūros prie žemės ūkio ministerijos Klaipėdos teritorinis skyrius 2014-04-09, pažeidimų nenustatyta.

**VII. Aplinka, jos turtinimas**

 16. Vaikų grupės papildytos naujomis ugdymo priemonėmis smulkiajai motorikai, socialiniams ir emociniams įgūdžiams lavinti. Įsigyti nauji baldai: drabužinės, staliukai su kėdutėmis. Įsigyta spalvinga patalynė vaikų dienos miegui.

 17. Įrengta vaikų rūbinė antrame aukšte.

 18. Ugdymo procesui modernizuoti įsigytos magnetinės lentos.

 19. Įgyvendinant ES projektą „Judėjimo abėcėlė – aukime sveiki“, įsigyta sportinio inventoriaus, žaislų. Vaikų fizinei veiklai skatinti teikiama kūno kultūros specialisto paslauga.

 20. Atnaujinta lauko žaidimo aikštelė ir darželio pastato laiptai.

**VIII. Ugdymo planas, jo įgyvendinimas, pokyčiai, kokybė**

 21. Siekdamateikti kokybiškas vaikų poreikius, tėvų lūkesčius, bendruomenės ypatumus atitinkančias ugdymo(si) paslaugasįgyvendinau šias priemones:

 21.1. Tenkinant vaikų poreikius, inicijavau logopedės paslaugos teikimą vaikams turintiems kalbos ir komunikacijos sutrikimų.

21.2. Organizavau dalyvavimą tarptautinėje vaikų socialinių gebėjimų ugdymo programoje „Zipio draugai“. Ugdytiniai mokėsi pažinti save ir savo jausmus, bendravimo kultūros, įveikti kasdieninius sunkumus.

21.3. Skatinau pedagogų dalyvavimą ir pati dalyvavau konferencijose, seminaruose, projektuose, edukacinėse išvykose. Užsiėmimų metu išklausyta 192 valandos.

21.4. Organizavau seminarus įstaigoje rajono ikimokyklinio ugdymo auklėtojoms: „Vaikų judėjimo ugdymas per vaidybą“, „Tautinio paveldo puoselėjimas, Karpiniai“.

21.5. Skatinau pedagoges siekti aukštesnės kvalifikacinės kategorijos. Auklėtojai Aušrai Kubilienei 2014 m. gruodžio 15 d. suteikta ikimokyklinio ugdymo vyresniosios auklėtojos kvalifikacinė kategorija.

21.6. Rūpinausi įstaigos įvaizdžiu. Pati rašiau bei skatinau pedagoges skleisti informaciją spaudoje apie įstaigoje vykstančius renginius. Šeši rašiniai išspausdinti „Mūsų žodyje“. Išleisti penki lopšelio darželio sienlaikraščio „Šarkos naujienos“ numeriai. Informacija reguliariai talpinama internetinėje svetainėje www.mosedziukai.lt.

 22. Inicijavau visų grupių metinės veiklos programų parengimą ir įgyvendinimą.

 23. Skatinau projektų rengimą grupių programoms įgyvendinti:

 23.1. „Kiškučių“ grupėje - “Pasek man pasaką, mamyte“.

 23.2. „Bitučių“ grupėje – „Gėlytę sodinu – darželį puošiu“.

 23.3. „Pelėdžiukų“ grupėje - „Judesio šalyje-3“.

 23.4. „Ančiukų“ grupėje – „Aš kuriu ant šviesos stalo“, „Sveikatos vaivorykštė“.

24. Stiprindama bendruomenės narių tarpusavio bendradarbiavimą planuojant ir organizuojant ugdymo turinį įgyvendinau šias priemones:

24.1. Inicijavau pedagogų patirties sklaidą. Parengti stendiniai pranešimai apie projektinę veiklą: „Judėjimo abėcėlė-aukime sveiki“, „Ledo papuošalai žiemos sodui“. Organizuotos keturios atviros ugdymo veiklos.

24.2. Skatinau įstaigos bendruomenės dalyvavimą Respublikinės ikimokyklinių įstaigų pedagogų asociacijos „Sveikatos želmenėliai“ veikloje. Dalyvauta sveikatos valandėlių konkurse. Organizuota sporto šventė „Mažasis futboliukas – 2014“ su Skuodo ir Kretingos rajonų Salantų lopšelių darželių ikimokyklinėmis įstaigomis.

24.3. Inicijavau ugdytinių tėvelių, darbuotojų anketines, žodines apklausas: ugdymo organizavimo tobulinimo, logopedinės pagalbos poreikio, dėl ikimokyklinės įstaigos darbo vasaros laikotarpiu.

24.4. Organizavau paskaitas tėveliams ir darbuotojams, kurias skaitė: Klaipėdos rajono visuomenės sveiktos biuro dietistė Roberta Arnašiutė „Sveika mityba ir fizinis aktyvumas“, Viešosios švietimo įstaigos „Būties jaukuma“ vadovė Indrė Gaudiešiutė „Emociniai vaiko poreikiai“.

24.5. Organizavau higienos įgūdžių mokymus darbuotojams.

24.6. Rūpinausi, kad kuo daugiau bendruomenės narių skirtų 2 procentus gyventojų pajamų mokesčio geresnei vaikų ugdymo aplinkai kurti.

**IX. Ugdymo įstaigos pasiekti rezultatai**

 25. Ugdytiniai išradingai atskleidė meninius gebėjimus, įgijo socialinės patirties dalyvaudami rajoniniuose ir respublikiniuose konkursuose, projektuose, šventėse, parodose:

 25.1. Ugdytiniai Valentas Valskis ir Rugilė Sparnauskaitė sėkmingai dalyvavo rajoniniame ir respublikiniame konkurse „Skaitymai žemaitiškai“ skirtame Simono Daukanto 221 – osioms gimimo metinėms. Rajoniniame etape Valentas Valskis laimėjo pirmą vietą, o Rugilė Sparnauskaitė antrą vietą. Už žemaitiškos kalbos puoselėjimą ir ugdytinių paruošimą vyresniajai auklėtojai Laimai Bernotienei įteikta padėka.

 25.2. Ugdytinis Tadas Šakalys sėkmingai dalyvavo ir laimėjo pirmą vietą rajoniniame šaškių turnyre „Šaškės atkeliavo į darželį“. Už puikų žaidimo parengimą vyresniajai auklėtojai Laimai Bernotienei įteikta Ylakių vaikų lopšelio darželio direktorės Živilės Rancienės padėka.

 25.3. Organizavome rajoninę ikimokyklinių ugdymo įstaigų vaikų saviraiškos sporto šventę „Sportinių žaidimų šėlsmas“. Įteiktos švietimo skyriaus Romo Kasparo padėkos auklėtiniams ir kolektyvui už šventės organizavimą ir fizinio aktyvumo skatinimą.

 25.4. Ugdytiniai aktyviai dalyvavo Lietuvos tautinio olimpinio komiteto ir Lietuvos olimpinės akademijos organizuojamame 2014 m. Europos judėjimo savaitės bėgime. Lopšeliui darželiui ir auklėtiniams įteiktos Lietuvos tautinio Olimpinio komiteto prezidentės Dainos Gudzinevičiūtės padėkos.

 25.5. Lopšeliui darželiui už dalyvavimą respublikiniame socialiniame kūrybiniame projekte taikai ir vienybei Žemėje „Apkabinkime Žemę Valentino dieną“ įteiktas dalyvio diplomas.

 25.6. Įstaigai už dalyvavimą „Naisių vasaros“ konkurse „Gražinkime Lietuvą“ dovanoti 94 kompaktiniai diskai „Išgirsk“.

 25.7. Auklėtojai Laimai Bernotienei ir ugdytiniams įteiktos padėkos už dalyvavimą regioniniame karpinių konkurse, liaudies tradicijų puoselėjimą, vaikų skatinimą ir mokymą karpinių meno įteikta Telšių lopšelio darželio „Mastis“ direktorės Danutės Urnikienės padėka.

25.8. Lopšelio darželio ugdytiniai kūrybiškai atskleidė meninius gebėjimus rajono ikimokyklinių įstaigų piešinių konkurse „Aš ir mano šeima“, įteikta Lietuvos Respublikos Seimo narės švietimo, mokslo ir kultūros komiteto pirmininkės Audronės Pitrėnienės padėka.

 25.9. Įstaigai už dalyvavimą respublikinėje akcijoje „Ekogirlianda“ skirtoje Žemės dienai paminėti įteikta Klaipėdos lopšelio darželio „Žuvėdra“ direktorės Aleksandros Rumšienės padėka.

**X. Neformalusis ugdymas, papildantis ugdymo planą**

 26. Inicijavau tradicija tapusių šventinių renginių organizavimą: „Pusiaužiemis“, „Lietuvos gimtadienis“, „Juozapinės“, akciją „Nameliai sparnuočiams“, „Kūrybinės saviraiškos savaitės“, „Rid-rid-rid margi margučiai“, „Mažasis futboliukas – 2014“, „Vardynos“, „Rudenėlio šventė“, saugaus eismo savaitė „Aš žinau kaip elgtis gatvėje“, adventinė popietė „Kuria pasakas žiema“.

 27. Įstaigoje turime vaikų ir auklėtojų folkloro ansamblį, paruošusį koncertinę programą „Pažiūrėk, kaip aplink gražu“ , kurią parodėme Skuodo ir Ylakių senelių globos namuose bei savo įstaigoje.

28. Koordinavau edukacines pažintines išvykas ugdytiniams į Šauklių kadagyną riedulyną ir į Klaipėdos rajono mini zoologijos sodą.

**XI. Programos, projektai, inovacijos ir jų diegimas, Bendradarbiavimas su socialiniais partneriais**

29. Telkiau bendruomenę įgyvendinti bendrus įstaigos projektus: „Ledo papuošalai žiemos sodui – 3“, „Švaros ir grožio laboratorija“, „Pepės kelionė į sporto šalį“, „Nuotaikinga spalvų savaitė“, „Saugu kai aplink švaru“, „Europos judėjimo savaitė“, „Su pasaka kasdien“.

30. Skatinau bendruomenę dalyvautu respublikiniame ekologiniame projekte „Mes rūšiuojam“. Projekto metu laimėta 520,6 litų už kuriuos įsigyta žaisliukų, knygučių.

31. Nuolat bendradarbiauju su Skuodo rajono savivaldybės administracija, Švietimo skyriumi, Skuodo informacijos centru, Mosėdžio seniūnijos įstaigomis.

32. Plėtoju ryšius su rajono švietimo įstaigomis, kitomis ugdymo institucijomis, kurios įteisintos pasirašytomis draugystės ir bendradarbiavimo sutartimis su: Ylakių, Kretingos r. Salantų ir Šilutės r. Saugų vaikų lopšeliais darželiais, Barstyčių vaikų globos namais, Skuodo senelių globos namais.

33. Inicijavau dalyvavimą darbo biržos vykdomose programose:

33.1. Viešųjų darbų programoje įdarbinti du darbuotojai (2 mėn.).

33.2. ESF projektas „Išlik darbo rinkoje“, darbo rotacijos programoje įdarbintas vienas darbuotojas.

34. Koordinavau edukacinę pažintinę kelionę į Biržų kraštą Ylakių, Mosėdžio vaikų lopšelio darželio ir Barstyčių globos namų darbuotojams.

35. Sudarytos sutartys: vaisių ir daržovių skatinimas – UAB „Vaisiai vaikams“, maisto produktai – UAB „Grustė“, mėsa ir mėsos gaminiai – UAB „Mažeikių mėsinė“, elektra – UAB „Elektrum Lietuva“, šalutiniai gyvūniniai produktai – IĮ „Linaras“, skalbimo paslaugos – UAB „Rasa“, kenkėjų kontrolės profilaktika – UAB „Profilaktinė dezinfekcija“.

**XII. Ugdymo įstaigos ir bendruomenės bendradarbiavimas, atsiskaitomybė įstaigos bendruomenės tarybai**

36. Įstaigos taryba pritarė veiklos programai ir padėjo ją įgyvendinti, svarstė metinį biudžetą.

37. Telkiau bendruomenę dalyvauti tradiciniuose renginiuose: „Pusiaužiemis“, kūrybinės saviraiškos savaitėse „Mus jungia sportas, dailė, teatras, daina ir šokis“. Tėveliai aktyviai dalyvavo akcijoje „Nameliai sparnuočiams“, sumeistravo 17 inkilėlių paukšteliams. Per „Juozapinių“ mugę vaikučiai mokėsi verslumo įgūdžių pradmenų (suprekiauti 365,42 Lt, už kuriuos įsigytos ugdymo priemonės, žaisliukai). Ugdytinių tėveliai paruošė nuostabių darbų įstaigos parodose „Velykų džiaugsmas“, „Rudeninė mandala“.

38. Visuotiniame bendruomenės susirinkime pateikiau darbo grupės metinės veiklos ataskaitą. Inicijavau bendruomenės narių skatinimą už gerą darbą, bendradarbiavimą. Aktyviausiems tėveliams įteikiau suvenyrus.

**XIII. maitinimas**

39. Vaikų maitinimą organizuoju vadovaudamasi:

39.1. Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 patvirtintu „Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu“ ir šio aprašo 2014 m. liepos 4 d. Nr. V-769 pakeitimu.

39.2. Lietuvos Respublikos sveikatos apsaugos ministro 2010 m. balandžio 22 d. įsakymu Nr. 313 patvirtintomis higienos normomis HN 75:2010 „Įstaiga, vykdanti ikimokyklinio ir priešmokyklinio ugdymo programą. Bendrieji sveikatos saugos reikalavimai“.

39.3. Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675 patvirtinta higienos norma HN 15:2005 „Maisto higiena“.

39.4. Skuodo rajono savivaldybės tarybos 2014 m. spalio 30 d. sprendimu Nr. T9-168 patvirtintu „Mokesčio už ikimokyklinio ir priešmokyklinio amžiaus vaikų išlaikymą Skuodo rajono savivaldybės ikimokyklinio ugdymo įstaigose ir Skuodo rajono Lenkimų Simono Daukanto mokyklos-daugiafunkcinio centro ikimokyklinėje grupėje tvarkos aprašu“.

 **XIV. probleMOS**

40. Reikia atlikti:

40.1. Vienos vaikų grupės ugdymo patalpų remontą (65,68 m2).

40.2. Virtuvės ventiliacijos įrangos pakeitimą.

41. Įsigyti buitinės technikos, baldų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laima Drąsutienė, (8 440) 764 54